बिग बॉस 11
बिग बॉस 11 भारतीय रियल्टी टीवी श्रृंखला बिग बॉस का ग्यारहवाँ सत्र है, जिसे कलर्स टीवी पर प्रसारित किया गया था। सलमान खान ने मुख्य श्रृंखला के लिए आठवी बार मेजबानी की। 1 अक्टूबर 2017 से प्रसारित इस प्रोग्राम का 14 जनवरी 2018 को समापन हुआ। बिग बॉस, बिग ब्रदर का भारतीय संस्करण है। वूट मोबाइल अनुप्रयोग में दिखाये जाने वाला यह बिग बॉस का यह दूसरा सत्र था। पिछले संस्करण की तरह, वूट पर बिग बॉस 11 दर्शकों को अनसीन अनदेखा, कटलेस और एक नया सप्ताहांक विशेष, बिग बज़ जैसे प्रोग्राम दिखाये गये। पहली बार, विशेष रूप से केवल वूट के माध्यम से ही मतदान कराया गया। यह एमटीवी इंडिया चैनल पर भी प्रसारित होने वाले बिग बॉस का पहला संस्करण था। एमटीवी इंडिया ने 9 अक्टूबर 2017 से एमटीवी बिग बॉस - अतिरिक्त अंश दिखाने की शुरुआत की। 14 जनवरी को हुए समापन कार्यक्रम में शिल्पा शिंदे को विजेता घोषित किया गया। उन्हें प्राइज के रूप में 44 लाख रु. प्रदान किये गये। वहीं हिना खान दूसरें और विकास गुप्ता तीसरें स्थान पर रहे।